
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1639 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση άδειας λειτουργίας στο ΔΕΣΦΑ Α.Ε. για 
τη Μετρητική Διάταξη Παράκαμψης του Μεθορι¬ 
ακού Σταθμού Στρυμονοχωρίου στην περιοχή της 
Δημοτικής Ενότητας Σιδηροκάστρου του Δήμου 

Σιντίκης του Νομού Σερρών. 1 

Τροποποίηση και συμπλήρωση της υπ’ αριθμ. 165837/ 
2009 υπουργικής απόφασης περί ορισμού αρμό¬ 
διας αρχής και συγκρότησης συμβουλευτικής επι¬ 
τροπής σε εφαρμογή του ΚΑΝ (ΕΚ) αρ. 708/2007 


του Συμβουλίου - Ρύθμιση θεμάτων εφαρμογής 
του ΚΑΝ (ΕΚ) αρ. 708/2007 του Συμβουλίου «Χρή¬ 
ση στην υδατοκαλλιέργεια ξένων και απάντων σε 
τοπικό επίπεδο ειδών» όπως αυτός τροποποιήθη¬ 
κε, συμπληρώθηκε και είναι σε ισχύ. 2 

Τροποποίηση της συστατικής πράξης του Νομικού 
Προσώπου του Δήμου Ωραιοκάστρου, με την επω¬ 
νυμία, «Δημοτικός Οργανισμός Πολιτισμού Πρό¬ 
νοιας και Αλληλεγγύης Ωραιοκάστρου. 3 


ΑΠΟΦΑΣΕΙ Σ 

Αριθμ. Δ3/Α/οικ.12328 (1) 


Χορήγηση άδειας λειτουργίας στο ΔΕΣΦΑ Α.Ε. για τη 
Μετρητική Διάταξη Παράκαμψης του Μεθοριακού 
Σταθμού Στρυμονοχωρίου στην περιοχή της Δημο¬ 
τικής Ενότητας Σιδηροκάστρου του Δήμου Σιντίκης 
του Νομού Σερρών. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ 98/Α'/22-04-2005). 

2. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 /Α'/21 -06-2012). 

3. Την υπ’ αριθμ. 34240/06-07-2012 απόφαση του 
Πρωθυπουργού και του Υπουργού Περιβάλλοντος, 
Ενέργειας και Κλιματικής Αλλαγής «Καθορισμός αρ¬ 
μοδιοτήτων του Υφυπουργού Περιβάλλοντος, Ενέργει¬ 
ας και Κλιματικής Αλλαγής Ασημάκη Παπαγεωργίου» 
(ΦΕΚ 2101/Β709-07-2012), όπως τροποποιήθηκε με την 


2 Ιουλίου 2013 

υπ’ αριθμ. 15378/19-07-2012 όμοια απόφαση (ΦΕΚ 2166/ 
Β719-07-2012). 

4. Το άρθρο ένατο του ν. 87/1975 «Περί ιδρύσεως 
της “Δημόσιας Επιχείρησης Πετρελαίου” (ΦΕΚ 152/ 
Α725-07-1975), όπως προστέθηκε με το άρθρο 29 του 
ν. 2115/1993 (ΦΕΚ 15/Α715-2-1993), και διατηρήθηκε σε 
ισχύ με το άρθρο δέκατο τέταρτο του ν. 2593/1998 
(ΦΕΚ 59/Α720-03-1998), σύμφωνα με το οποίο για την 
εγκατάσταση και λειτουργία των έργων μεταφοράς, 
αποθήκευσης, μέτρησης και διανομής του φυσικού 
αερίου, των οποίων η ανέγερση και η επέκταση εμπί¬ 
πτει στην αρμοδιότητα της ΔΕΠΑ Α.Ε. (και νυν ΔΕΣΦΑ 
Α.Ε.), μπορεί ο Υπουργός Βιομηχανίας, Ενέργειας και 
Τεχνολογίας, με αποφάσεις του, που δημοσιεύονται 
στην Εφημερίδα της Κυβερνήσεως, να χορηγεί τις 
σχετικές άδειες εγκατάστασης και λειτουργίας των 
έργων αυτών, κατά παρέκκλιση από κάθε κείμενη δι¬ 
άταξη. 

5. Το άρθρο 7 του ν. 3428/2005 (ΦΕΚ 313/Α727-12-2005) 
«Απελευθέρωση Αγοράς Φυσικού Αερίου», σύμφωνα με 
το οποίο μεταβιβάσθηκε από τη Δ.ΕΠ.Α. Α.Ε. με απόσπα¬ 
ση ο κλάδος του Εθνικού Συστήματος Φυσικού Αερίου 
(ΕΣΦΑ) στο Διαχειριστή Εθνικού Συστήματος Φυσικού 
Αερίου Α.Ε. με διακριτικό τίτλο «Δ.Ε.Σ.Φ.Α. Α.Ε», όπως 
τροποποιήθηκε και ισχύει. 

6. Το ν. 4001/2011 (ΦΕΚ 179/Α722-08-2011) «Για τη λει¬ 
τουργία Ενεργειακών Αγορών Ηλεκτρισμού και Φυσικού 
Αερίου, για Έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις». 

7. Το π.δ. 33/2007 “Σύσταση της Ανώνυμης Εταιρείας 
με την επωνυμία «Διαχειριστής Εθνικού Συστήματος 
Φυσικού Αερίου Α.Ε.» και έγκριση του Καταστατικού 
της” (ΦΕΚ 31/Α720-02-2007). 

8. Το άρθρο 29 του ν. 3734/2009 «Προώθηση της συ¬ 
μπαραγωγής δύο ή περισσότερων χρήσιμων μορφών 
ενέργειας, ρύθμιση ζητημάτων σχετικών με το Υδροη- 
λεκτρικόΈργο Μεσοχώρας και άλλες διατάξεις» (ΦΕΚ 8/ 
Α728-01-2009). 

9. Το Δεύτερο Μέρος του ν. 3982/2011 «Απλοποίηση της 
αδειοδότησης τεχνικών επαγγελματικών και μεταποιη¬ 
τικών δραστηριοτήτων και επιχειρηματικών πάρκων και 
άλλες διατάξεις.» (ΦΕΚ 143/Α717-06-2011) και ειδικότερα 
την παρ. 3 του άρθρου 39. 

10. Το ν. 3325/2005 «Ίδρυση και λειτουργία βιομηχα- 
νικών-βιοτεχνικών εγκαταστάσεων στο πλαίσιο της 

αειφόρου ανάπτυξης και άλλες διατάξεις» (ΦΕΚ 68/Α7 
11-3-2005), όπως ισχύει. 

11. Την υπ’ αριθμ. Φ.15/οικ.7815/615/14-04-2005 απόφαση 
του Υπουργού Ανάπτυξης «Καθορισμός δικαιολογητικών 
και διαδικασίας για τη χορήγηση αδειών εγκατάστασης 
και λειτουργίας των δραστηριοτήτων του ν. 3325/2005 
καθώς και για την τροποποίηση αυτών» (ΦΕΚ 542/Β7 
22-04-2005). 

12. Την υπ’ αριθμ. οικ.14684/914/Φ.15 κοινή απόφαση 
του Υπουργού Οικονομικών και του Υφυπουργού Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων «Καθορισμός παραβολών του άρθρου 28 
παρ. 4 του ν. 3982/2011 και καθορισμός αποζημίωσης 
των επιθεωρητών» (ΦΕΚ 3533/31 -12-2012). 

13. Την υπ’ αριθμ. οικ. 2219/146/Φ.15 κοινή απόφαση των 
Υπουργών Ανάπτυξης, Ανταγωνιστικότητας και Ναυτι¬ 
λίας και Περιβάλλοντος, Ενέργειας και Κλιματικής Αλ¬ 
λαγής «Μηχανολογικές εγκαταστάσεις παροχής υπηρε¬ 
σιών που υπάγονται στις διατάξεις των άρθρων 17-40 
του ν 3982/11 “Απλοποίηση της αδειοδότησης τεχνικών 
επαγγελμάτων και μεταποιητικών δραστηριοτήτων και 
επιχειρηματικών πάρκων και άλλες διατάξεις”» (ΦΕΚ 
584/Β702-03-2012). 

14. Την υπ’ αριθμ. Δ3/Α/οικ.4303/22-02-2012 απόφαση 
του Υφυπουργού ΠΕΚΑ «Τεχνικός Κανονισμός “Συστή¬ 
ματα μεταφοράς Φυσικού Αερίου με Μέγιστη Πίεση 
Λειτουργίας άνω των 16 όαΓ» (ΦΕΚ 603/Α705-03-2012), 
όπως τροποποιήθηκε και ισχύει. 

15. Την υπ’ αριθμ. Δ3/Α/22767/30-01-2008 απόφαση του 
Υπουργού Ανάπτυξης «Άδεια εγκατάστασης (επέκταση) 
του Συστήματος Μεταφοράς Φυσικού Αερίου, για την 
κατασκευή Μετρητικής Διάταξης Παράκαμψης του Με¬ 
θοριακού Μετρητικού Σταθμού Στρυμονοχωρίου, στο 
Δήμο Σιδηροκάστρου του Νομού Σερρών» (ΦΕΚ 181/Β7 
06-02-2008), διάρκειας τριών (3) ετών. 

16. Την υπ’ αριθμ. Δ3/Α/1838/31-03-2011 απόφαση του 
Υφυπουργού ΠΕΚΑ, με την οποία παρατάθηκε, για τρία 
(3) έτη, η απόφαση χορήγησης εγκατάστασης της ανω¬ 
τέρω παραγράφου. (ΦΕΚ 539/Β706-04-2011). 

17. Την 048981/23-01-2012 αίτηση (Α.Π. ΥΠΕΚΑ: 1891/ 
26-01-2012), την οποία υπέβαλε στην υπηρεσία μας ο 
ΔΕΣΦΑ ΑΕ για χορήγηση Άδειας Λειτουργίας του εν 
θέματι έργου. 

18. Την υπ’ αριθμ. 33845/11-05-1994 κοινή απόφαση των 
Υπουργών ΠΕΧΩΔΕ, Βιομηχανίας Έρευνας και Τεχνο¬ 
λογίας, Γεωργίας, Πολιτισμού και Εμπορικής Ναυτιλίας 
«Εγκριση περιβαλλοντικών όρων για τον αγωγό φυσι¬ 
κού αερίου και τους κλάδους του πλην του κλάδου 
Λαυρίου, από τα Ελληνοβουλγαρικά σύνορα μέχρι τις 
εγκαταστάσεις της νήσου Ρεβυθούσας», ισχύος μέχρι 
τις 31-05-1999. 

19. Το 123049/05-03-2004 έγγραφο της Ειδικής Υπη¬ 
ρεσίας Περιβάλλοντος του ΥΠΕΧΩΔΕ, με το οποίο 
εγκρίνεται η παράταση ισχύος της κοινής υπουργικής 
απόφασης που μνημονεύεται στο στοιχείο 18 μέχρι τις 
30-06-2009, της οποίας το έγγραφο αυτό αποτελεί ανα¬ 
πόσπαστο τμήμα. 

20. Την υπ’ αριθμ. 141990/8-7-2009 κοινή απόφαση 
των Υπουργών ΠΕΧΩΔΕ, Ανάπτυξης, Πολιτισμού, Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
του Υφυπουργού Αγροτικής Ανάπτυξης και Τροφίμων, 
σύμφωνα με την οποία ανανεώνεται η ανωτέρω 33845/ 


11-5-1994 κοινή υπουργική απόφαση, μέχρι τις 30-06-2019. 

21. Την από 23-01-2012 υπεύθυνη δήλωση του νόμιμου 
εκπροσώπου του ΔΕΣΦΑ ΑΕ, με την οποία δηλώνει ότι, 
η Μετρητική Διάταξη Παράκαμψης του Μεθοριακού 
Σταθμού Στρυμονοχωρίου στην περιοχή της Δημοτι¬ 
κής Ενότητας Σιδηροκάστρου του Δήμου Σιντίκης του 
Νομού Σερρών κατασκευάστηκε σύμφωνα με τις εγκρι- 
θείσες μελέτες και την Δ3/Α/22767/30-01-2008 Άδεια 
Εγκατάστασης. 

22. Την από 19-01-2012 υπεύθυνη δήλωση του νόμιμου 
εκπροσώπου του ΔΕΣΦΑ ΑΕ, με την οποία δηλώνει το 
τεχνικό προσωπικό που θα απασχοληθεί στο εν θέματι 
έργο. 

23. Την από 19-01-2012 υπεύθυνη δήλωση του νόμιμου 
εκπροσώπου του ΔΕΣΦΑ ΑΕ, περί ανάθεσης σε αρμόδιο 
Τεχνικό της επίβλεψης, της λειτουργίας και συντήρησης 
του Εθνικού Συστήματος Μεταφοράς Φυσικού Αερίου 
(Ε.Σ.Μ.Φ.Α / πίεσης πάνω από 19 δαή πλην του Τερματι¬ 
κού Σταθμού Υγροποιημένου Φυσικού Αερίου στη Νήσο 
Ρεβυθούσα Αττικής, βάσει της υπ' αριθμ. 062/08.06.2010 
Απόφασης της Διοίκησης του ΔΕΣΦΑ Α.Ε. 

24. Την από 19-01-2012 υπεύθυνη δήλωση του αρμόδιου 
Τεχνικού του ΔΕΣΦΑ ΑΕ, περί αποδοχής της επίβλε¬ 
ψης της λειτουργίας και συντήρησης της Μετρητικής 
Διάταξης Παράκαμψης του Μεθοριακού Σταθμού Στρυ¬ 
μονοχωρίου στην περιοχή της Δημοτικής Ενότητας Σι- 
δηροκάστρου του Δήμου Σιντίκης του Νομού Σερρών. 

25. Το τελικό πιστοποιητικό επιθεώρησης της Τυν 
ΒδθίηΙαπά ΗαΙΙαε με ημερομηνία 23-01-2012, με το οποίο 
πιστοποιείται ότι η Μετρητική Διάταξη Παράκαμψης του 
Συνοριακού Σταθμού Φυσικού Αερίου Στρυμονοχωρίου 
κατασκευάστηκε και ελέγχθηκε σύμφωνα με τις προ¬ 
διαγραφές του έργου. 

26. Την 01/05-01-2012 άδεια οικοδομής του Πολεο- 
δομικού Γραφείου Σιδηροκάστρου της Περιφερειακής 
Ενότητας Σερρών. 

27. Το διπλότυπο είσπραξης με αριθμό Η 3524776/ 
29-05-2013 της ΔΟΥ Μεγάλων Επιχειρήσεων, ύψους €120. 

28. Την από 05-04-2013 έκθεση αυτοψίας της Διεύθυν¬ 
σης Εγκαταστάσεων Πετρελαιοειδών. 

29. Την από 05-06-2013 εισήγηση της Διεύθυνσης 
Εγκαταστάσεων Πετρελαιοειδών. 

Το γεγονός ότι από την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Χορηγείται στο ΔΕΣΦΑ Α.Ε. άδεια λειτουργίας, αό¬ 
ριστης χρονικής διάρκειας, για τη Μετρητική Διάταξη 
Παράκαμψης του Μεθοριακού Σταθμού Στρυμονοχωρίου 
στην περιοχή της Δημοτικής Ενότητας Σιδηροκάστρου 
του Δήμου Σιντίκης του Νομού Σερρών, με τους παρα¬ 
κάτω όρους και περιορισμούς: 

1. Να τηρούνται οι όροι της απόφασης που μνημο¬ 
νεύονται στο στοιχείο 18 του προοιμίου της παρούσας. 
Η απόφαση έγκρισης περιβαλλοντικών όρων να ανα¬ 
νεώνεται πριν από τη λήξη της και να προσκομίζεται 
αντίγραφο στη Διεύθυνση Εγκαταστάσεων Πετρελαι¬ 
οειδών του Υπουργείου Περιβάλλοντος, Ενέργειας και 
Κλιματικής Αλλαγής. 

2. Το Υπουργείο Περιβάλλοντος, Ενέργειας και Κλιμα¬ 
τικής Αλλαγής διατηρεί το δικαίωμα να επιβάλλει την 
εκτέλεση μεταρρυθμίσεων στην υπόψη εγκατάσταση, 
σε κάθε περίπτωση που θα διαπιστωθεί ότι τούτο είναι 

αναγκαίο για να εκπληρωθούν οι επιδιωκόμενοι σκοποί 
που προβλέπονται από το άρθρο 2 του Β.Δ. 15/21-10-1922, 
όπως αυτό τροποποιήθηκε και ισχύει. 

3. Η παρακολούθηση της λειτουργίας των εγκατα¬ 
στάσεων και ιδιαίτερα η συντήρησή τους να γίνεται 
σύμφωνα με τον Τεχνικό Κανονισμό που μνημονεύεται 
στο στοιχείο 14 του προοιμίου της παρούσας. 

4. Να λαμβάνονται τα απαραίτητα μέτρα για την προ¬ 
στασία των εργαζομένων, των περίοικων, του κοινού και 
του περιβάλλοντος, από κάθε κίνδυνο βλάβης της υγεί¬ 
ας ή ενόχλησης ή ρύπανσης, που μπορεί να προκληθεί 
από την λειτουργία της εγκατάστασης. 

5. Για την απαιτούμενη, σύμφωνα με τις διατάξεις 
των β.δ. 16/17-03-1950 και β.δ. 24-11/17-12-1953 υπεύθυνη 
επίβλεψη της λειτουργίας και συντήρησης της εγκατά¬ 
στασης πρέπει να απασχολείται πρόσωπο, που να έχει 
τα προβλεπόμενα προσόντα. 

6. Να τηρούνται κατά τη λειτουργία της εγκατάστα¬ 
σης οι εκάστοτε ισχύουσες αστυνομικές και υγειονομι¬ 
κές διατάξεις καθώς και οι διατάξεις του Υπουργείου 
Εργασίας, Κοινωνικής Ασφάλισης και Πρόνοιας. 

7. Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2013 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 
-♦- 

Αριθμ. 3702/76929 (2) 

Τροποποίηση και συμπλήρωση της υπ’ αριθμ. 165837/2009 
υπουργικής απόφασης περί ορισμού αρμόδιας αρ¬ 
χής και συγκρότησης συμβουλευτικής επιτροπής σε 
εφαρμογή του ΚΑΝ (ΕΚ) αρ. 708/2007 του Συμβου¬ 
λίου - Ρύθμιση θεμάτων εφαρμογής του ΚΑΝ (ΕΚ) 
αρ. 708/2007 του Συμβουλίου «Χρήση στην υδατο¬ 
καλλιέργεια ξένων και απάντων σε τοπικό επίπεδο 
ειδών» όπως αυτός τροποποιήθηκε, συμπληρώθηκε 
και είναι σε ισχύ. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις του ν. 1558/85 «Κυβέρνηση και Κυ¬ 
βερνητικά Όργανα» (Α' 137), όπως τροποποιήθηκε και 
είναι σε ισχύ. 

2) Το άρθρο 90 του κώδικα νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε 
με το πρώτο άρθρο του π.δ. 63/2005 «Κωδικοποίηση 
της νομοθεσίας για τη Κυβέρνηση και τα Κυβερνητικά 
όργανα» (Α' 98). 

3) Το άρθρο 9 του ν. 2732/1999 «Διεπαγγελματικές 
Οργανώσεις και ρύθμιση θεμάτων αρμοδιότητας του 
Υπουργείου Γεωργίας» (Α' 154). 

4) Του ν. 3 861 /2010 «Ενίσχυση της διαφάνειας Πρό¬ 
γραμμα Διαύγεια» (Α' 112). 

5) Το ν. 3937/2011 «Διατήρηση της βιοποικιλότητας και 
άλλες διατάξεις». 


6) Το άρθρο 1 παρ. 2 του Β.Δ. 142/1971 «Περί αλιείας 
των υδρόβιων ζώων, λιμνών και ποταμών και προστα¬ 
σίας αυτών». 

7) Το π.δ. 402/1988 «Οργανισμός Υπουργείου Γεωρ¬ 
γίας» (Α' 187). 

8) Το π.δ. 398/1990 «Συμπλήρωση και τροποποίηση 
διατάξεων του π.δ. 402/1988» (Α' 159). 

9) Το π.δ. 344/2000 «Ασκηση του επαγγέλματος του 
γεωτεχνικού» (Α' 297). 

10) Το π.δ. 86/2012 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 141). 

11) Του άρθρου 6 του π.δ. 98/2012 «Τροποποίηση 
π.δ. 85/2012 - Ίδρυση και μετονομασία Υπουργείων, 
μεταφορά και κατάργηση υπηρεσιών (Α' 141)» (Α' 160). 

12) Τον Κανονισμό (ΕΚ) αριθ. 708/2007 του Συμβουλίου 
της 11ης Ιουνίου 2007 για τη χρήση στην υδατοκαλλι¬ 
έργεια ξένων και απάντων σε τοπικό επίπεδο ειδών (Ε 
168/28-6-2007). 

13) Τον Κανονισμό (ΕΚ) αρ. 506/2008 της Επιτροπής 
της 6ης Ιουνίου 2008 για την τροποποίηση του παραρ¬ 
τήματος IV του ΚΑΝ 708/2007 (Ι_ 149/7-6-2008). 

14) Τον Κανονισμό (ΕΚ) αρ. 535/2008 της Επιτροπής 
της 13ης Ιουνίου 2008 για την θέσπιση λεπτομερών 
κανόνων εφαρμογής του ΚΑΝ 708/2007 (1_156/14-6-2008). 

15) Τον Κανονισμό (ΕΕ) αρ. 304/2011 του Ευρωπαϊκού 
Κοινοβουλίου και του Συμβουλίου της 9ης Μαρτίου 2011 
για την τροποποίηση του κανονισμού (ΕΚ) αρ. 708/2007 
(ί 88/4-4-2011). 

16) Την υπ’ αριθμ. 165837/2009 απόφαση Υπουργού 
Αγροτικής Ανάπτυξης και Τροφίμων περί ορισμού Αρμό¬ 
διας Αρχής και συγκρότησης Συμβουλευτικής Επιτροπής 
σε εφαρμογή του Κανονισμού (ΕΚ) αριθ. 708/2007 του 
Συμβουλίου (Β' 2594). 

17) Την ανάγκη ρύθμισης θεμάτων εφαρμογής του 
ΚΑΝ (ΕΚ) αρ. 708/2007 του Συμβουλίου για την χρήση 
στην υδατοκαλλιέργεια ξένων και απάντων σε τοπικό 
επίπεδο ειδών, όπως τροποποιήθηκε, συμπληρώθηκε 
και είναι σε ισχύ. 

18) Την ανάγκη τροποποίησης της υπ’ αριθμ. 
165837/2009 υπουργικής απόφασης περί ορισμού Αρμό¬ 
διας Αρχής και συγκρότησης Συμβουλευτικής Επιτροπής 
σε εφαρμογή του ΚΑΝ (ΕΚ) αρ. 708/2007 του Συμβουλίου. 

19) Την υπ’ αριθμ. 255/2013 Γνωμοδότηση του Συμβου¬ 
λίου Αλιείας. 

20) Την εισήγηση της υπηρεσίας. 

21) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Α. Τροποποιούμε τη παράγραφο 1 της υπ’ αριθμ. 
165837/2009 υπουργικής απόφασης της Υπουργού Αγρο¬ 
τικής Ανάπτυξης και Τροφίμων (ΦΕΚ 2594/Β'/31-12-2009) 
ως εξής: 

1. «Ορίζεται ως αρμόδια αρχή που είναι υπεύθυνη για 
τη διασφάλιση της συμμόρφωσης προς τις απαιτήσεις 
του ΚΑΝ (ΕΚ) 708/2007 του Συμβουλίου, η Δ/νση Αλι¬ 
ευτικών Εφαρμογών και ΕΑΠ της Γενικής Διεύθυνσης 
Αλιείας, του Υπουργείου Αγροτικής Ανάπτυξης και 
Τροφίμων. Η Διεύθυνση αυτή συνεπικουρείται από τη 
Δ/νση Υδατοκαλλιεργειών και Εσωτερικών Υδάτων, που 
είναι η καθ’ ύλην αρμόδια Διεύθυνση για θέματα υδα¬ 
τοκαλλιεργειών. Επίσης ορίζονται ως αρμόδιες αρχές 

για την έκδοση και χορήγηση αδειών μετακίνησης για 
χρήση στην υδατοκαλλιέργεια ξένων και απάντων σε 
τοπικό επίπεδο ειδών, οι Υπηρεσίες Αλιείας των Περι¬ 
φερειακών Ενοτήτων». 

Κατά τα λοιπά ισχύει η υπ’ αριθμ. 165837/2009 υπουρ¬ 
γική απόφαση. 

Β. Στο τέλος της παραγράφου 1 της υπ’ αριθμ. 
165837/2009 υπουργικής απόφασης συμπληρώνουμε 
τους κάτωθι βασικούς όρους, προϋποθέσεις και διοι¬ 
κητικές διαδικασίες που θα πρέπει να πληρούνται για 
τη χρήση στην υδατοκαλλιέργεια ξένων και απάντων 
σε τοπικό επίπεδο ειδών, ως εξής. 

Άρθρο 2 

Πεδίο εφαρμογής - ορισμοί 

1. Η παρούσα απόφαση εφαρμόζεται: 

α. στην εισαγωγή ξένων ειδών και στη μετατόπιση 
απάντων σε τοπικό επίπεδο ειδών προκειμένου να χρη¬ 
σιμοποιηθούν στην υδατοκαλλιέργεια στην Ελληνική 
Επικράτεια 

β. σε όλες τις εγκαταστάσεις υδατοκαλλιέργειας που 
χρησιμοποιούν οποιαδήποτε μορφή υδάτινου μέσου, 
ανεξάρτητα από το μέγεθος ή τα χαρακτηριστικά τους, 
και σε όλους τους εκτρεφόμενους ξένους και απόντες 
σε τοπικό επίπεδο υδρόβιους οργανισμούς 

προκειμένου να αποφεύγονται αρνητικές επιπτώσεις 
στην βιοποικιλότητα και ιδίως στα είδη, στα ενδιαιτήμα¬ 
τα και στις λειτουργίες του οικοσυστήματος, οι οποίες 
θα μπορούσαν να προκύψουν από την εισαγωγή ή τη 
μετατόπιση υδρόβιων οργανισμών και μη στοχευόμενων 
ειδών στην υδατοκαλλιέργεια και από τη διασπορά των 
ειδών αυτών στην φύση. 

2. Για την εφαρμογή της παρούσας απόφασης ισχύουν 
οι ορισμοί του άρθρου 3 του ΚΑΝ (ΕΚ) 708/2007 του 
Συμβουλίου, όπως έχει τροποποιηθεί και ισχύει. 

3. Η παρούσα απόφαση εφαρμόζεται με την επιφύλα¬ 
ξη των διατάξεων της κτηνιατρικής νομοθεσίας όπως 
εκάστοτε ισχύουν. 

Αρθρο 3 

Διαδικασία χορήγησης άδειας μετακίνησης 

1. Γ ια τη χρήση στην υδατοκαλλιέργεια ξένων και 
απάντων σε τοπικό επίπεδο ειδών απαιτείται η χο¬ 
ρήγηση σχετικής άδειας μετακίνησης για εισαγωγή 
ξένων ή μετατόπιση απάντων σε τοπικό επίπεδο ειδών 
από την αρμόδια υπηρεσία Αλιείας της Περιφερει¬ 
ακής Ενότητας, μετά από τη σύμφωνη γνώμη της 
Συμβουλευτικής Επιτροπής της παραγράφου 2 της 
Υ.Α. 165837/2009. Απαγορεύεται η εισαγωγή ξένων ή/ 
και η μετατόπιση απάντων σε τοπικό επίπεδο ειδών 
υδατοκαλλιέργειας, από κάθε επιχείρηση εκτροφής ή 
καλλιέργειας υδρόβιων οργανισμών που δεν διαθέτει 
την ανωτέρω άδεια. 

2. Ο ενδιαφερόμενος στον τομέα της υδατοκαλλιέρ¬ 
γειας που επιθυμεί να πραγματοποιήσει εισαγωγή ξένου 
ή μετατόπιση απόντος σε τοπικό επίπεδο είδους για 
χρήση στην υδατοκαλλιέργεια, που δεν αναφέρεται στο 
παράρτημα IV του ΚΑΝ (ΕΚ) 708/2007 του Συμβουλίου, 
όπως έχει τροποποιηθεί και ισχύει, είτε περιλαμβάνεται 
στα είδη 

- ΑοίροηεβΓ εΐυπο 

- ΑοίροπεβΓ εΙθΙΙείυε 

- ΜίοΓορίθΓυε εαίπιοίόοε 


- δίΙυΓυε ςΙεπίε (για μετατοπίσεις απάντων σε τοπικό 
επίπεδο ειδών) 

υποβάλλει αίτηση για χορήγηση άδειας μετακίνησης 
για εισαγωγή ξένων ή μετατόπιση απάντων σε τοπικό 
επίπεδο ειδών προς την αρμόδια Υπηρεσία Αλιείας της 
Περιφερειακής Ενότητας. Αιτήσεις μπορούν να υποβάλ¬ 
λονται για πολλαπλές μετακινήσεις που αναφέρονται 
στο ίδιο είδος και πραγματοποιούνται εντός περιόδου 
μέχρι επτά (7) ετών. 

3. Μαζί με την αίτηση, ο αϊτών υποβάλλει φάκελο 
τεχνικής έκθεσης, σύμφωνα με τις κατευθυντήριες 
γραμμές του παραρτήματος I του ΚΑΝ (ΕΚ) 708/2007 
του Συμβουλίου, όπως έχει τροποποιηθεί και ισχύει, 
υπογεγραμμένη από ιχθυολόγο μέλος του ΓΕΩΤΕΕ. Το 
αίτημα θα πρέπει να αφορά συγκεκριμένο είδος οργα¬ 
νισμού και για συγκεκριμένη θέση εγκατάστασης εντός 
υδάτινου συστήματος (λεκάνη απορροής), για την οποία 
θα χορηγείται αποκλειστικά η άδεια μετακίνησης. 

4. Ο φάκελος συνοδευόμενος από τις απόψεις της 
αρμόδιας Υπηρεσίας Αλιείας, διαβιβάζεται στην Δ/νση 
Αλιευτικών Εφαρμογών και ΕΑΠ της Γενικής Δ/νσης 
Αλιείας του ΥΠΑΑΤ, η οποία τον διαβιβάζει στην αρμό¬ 
δια Συμβουλευτική Επιτροπή, που γνωμοδοτεί σχετικά 
με την πληρότητα της αίτησης και εάν ως εκ τούτου 
γίνεται αποδεκτή ή απαιτούνται συμπληρωματικά στοι¬ 
χεία. Στην περίπτωση αποδοχής της αίτησης, η Συμ¬ 
βουλευτική Επιτροπή γνωμοδοτεί σχετικά με το είδος 
της μετακίνησης (συνήθης ή μη-συνήθης) και αν πριν 
την απελευθέρωση πρέπει να υπάρξει απομόνωση ή 
πιλοτική απελευθέρωση. Στην περίπτωση συνήθους με¬ 
τακίνησης, η Συμβουλευτική Επιτροπή παρέχει σύμφωνη 
γνώμη, την οποία η Δ/νση Αλιευτικών Εφαρμογών και 
ΕΑΠ διαβιβάζει στην αρμόδια Υπηρεσία Αλιείας. 

5. Στην περίπτωση συνήθους μετακίνησης, η αρμόδια 
Υπηρεσία Αλιείας της Περιφερειακής Ενότητας, στην 
οποία έχει διαβιβαστεί η σύμφωνη γνώμη της Συμβου¬ 
λευτικής Επιτροπής, χορηγεί τη σχετική άδεια μετακί¬ 
νησης. Η άδεια μπορεί να προβλέπει, κατά περίπτωση, 
την απαίτηση για απομόνωση ή πιλοτική απελευθέρωση, 
σύμφωνα με όσα προβλέπονται στη γνωμοδότηση της 
Συμβουλευτικής Επιτροπής. 

6. Στην περίπτωση μη-συνήθους μετακίνησης απαι¬ 
τείται η πραγματοποίηση εκτίμησης περιβαλλοντικού 
κινδύνου. Η αρμόδια Υπηρεσία Αλιείας ενημερώνει τον 
ενδιαφερόμενο, ο οποίος υποβάλλει φάκελο σύμφω¬ 
να με τις κατευθυντήριες γραμμές του παραρτήματος 
II του ΚΑΝ (ΕΚ) 708/2007 του Συμβουλίου, όπως έχει 
τροποποιηθεί και ισχύει, υπογεγραμμένο από Ιχθυο¬ 
λόγο μέλος του ΓΕΩΤΕΕ. Ο φάκελος διαβιβάζεται στη 
Συμβουλευτική Επιτροπή, μέσω της Δ/νσης Αλιευτικών 
Εφαρμογών και ΕΑΠ. Η Συμβουλευτική Επιτροπή προχω- 
ρά στην αξιολόγηση του περιβαλλοντικού κινδύνου και 
γνωμοδοτεί, σχετικά με τον βαθμό κινδύνου, με τη μορ¬ 
φή συνοπτικής έκθεσης του Παραρτήματος II (Μέρος 3). 
Η γνωμοδότηση διαβιβάζεται στην αρμόδια Υπηρεσίας 
Αλιείας, από την Δ/νση Αλιευτικών Εφαρμογών και ΕΑΠ, 
βάσει της οποίας εκδίδεται ή όχι η σχετική άδεια. Η έκ¬ 
δοση άδειας μετακίνησης επιτρέπεται μετά τη σύμφωνη 
γνώμη της Συμβουλευτικής Επιτροπής και μόνο στην 
περίπτωση που η εκτίμηση κινδύνου, συμπεριλαμβανο¬ 
μένων οποιονδήποτε μέτρων άμβλυνσης, καταδεικνύει 
ότι ο κίνδυνος για το περιβάλλον είναι χαμηλός. Στην 
περίπτωση που από την Συμβουλευτική Επιτροπή διαπι- 

στωθεί υψηλός η μεσαίος βαθμός κινδύνου, η αίτηση του 
ενδιαφερομένου εξετάζεται σε διαβούλευση μαζί του, 
προκειμένου να διαπιστωθεί αν υπάρχουν διαδικασίες ή 
τεχνολογίες μείωσης του κινδύνου σε χαμηλό επίπεδο. 
Η τελική γνωμοδότηση της Συμβουλευτικής Επιτροπής 
διαβιβάζεται στην αρμόδια Υπηρεσία Αλιείας από την 
Δ/νση Αλιευτικών Εφαρμογών και ΕΑΠ. 

7. Η άρνηση αδειοδότησης θα πρέπει να αιτιολογείται 
βάσει της γνωμοδότησης της Συμβουλευτικής Επιτρο¬ 
πής, επιστημονικών πληροφοριών και αν δεν είναι αυτές 
επαρκείς, βάσει της αρχής της προφύλαξης. 

8. Η αρμόδια Υπηρεσία Αλιείας της Περιφερειακής 
Ενότητας ενημερώνει τον αιτούντα εγγράφως, εντός 
εύλογου χρονικού διαστήματος, οπωσδήποτε δε εντός 
έξι (6) μηνών από την ημερομηνία υποβολής της αίτη¬ 
σης του για την απόφαση έκδοσης ή άρνησης έκδοσης 
άδειας. Εξαιρείται το χρονικό διάστημα κατά το οποίο 
ο αϊτών υποβάλλει πρόσθετες πληροφορίες οι οποίες 
ζητούνται από τη Συμβουλευτική Επιτροπή. 

9. Η αρμόδια Υπηρεσία Αλιείας της Περιφερειακής 
Ενότητας, ανά πάσα στιγμή, μπορεί να ανακαλεί, προ¬ 
σωρινά ή οριστικά, τη χορηγηθείσα άδεια, εάν συμβούν 
απρόβλεπτα γεγονότα με αρνητικές επιπτώσεις για το 
περιβάλλον ή τους αυτόχθονες πληθυσμούς, ενημερώ¬ 
νοντας την Δ/νση Αλιευτικών Εφαρμογών και ΕΑΠ. Η 
ανάκληση άδειας πρέπει να αιτιολογείται βάσει επιστη¬ 
μονικών λόγων ή βάσει της αρχής της προφύλαξης, εάν 
οι επιστημονικές πληροφορίες δεν είναι ακόμη επαρκείς 
και λαμβάνοντας υπόψη τους εθνικούς διοικητικούς κα¬ 
νόνες. 

10. Πριν το τέλος της περιόδου που καλύπτεται από 
την άδεια, είναι δυνατόν να υποβάλλεται αίτηση για 
άλλη άδεια με παραπομπή στην προηγούμενη. Εάν δεν 
υπήρξαν τεκμηριωμένες αρνητικές επιπτώσεις στο περι¬ 
βάλλον, η προτεινόμενη μετακίνηση θεωρείται συνήθης. 

Αρθρο 4 

Μετακινήσεις που επηρεάζουν γειτονικά κράτη - μέλη 

1. Στην περίπτωση που οι δυνητικές ή οι γνωστές 
περιβαλλοντικές επιπτώσεις μιας προτεινόμενης μετα¬ 
κίνησης οργανισμού ενδέχεται να επηρεάσουν γειτονικά 
κράτη μέλη, πριν την έκδοση της άδειας του άρθρου 3, 
η Δ/νση Αλιευτικών Εφαρμογών και ΕΑΠ κοινοποιεί στο 
ενδιαφερόμενο κράτος μέλος ή μέλη και στην Ευρω¬ 
παϊκή Επιτροπή την πρόθεση της να χορηγήσει άδεια 
διαβιβάζοντας σχέδιο απόφασης που έχει συντάξει η 
αρμόδια Υπηρεσία Αλιείας, το οποίο συνοδεύεται από 
αιτιολογική έκθεση και σύνοψη της εκτίμησης του περι¬ 
βαλλοντικού κινδύνου, όπως ορίζεται στο παράρτημα II - 
Μέρος 3, του ΚΑΝ (ΕΚ) 708/2007 του Συμβουλίου, όπως 
έχει τροποποιηθεί και ισχύει. 

2. Εντός δύο μηνών από την ημερομηνία κοινοποίη¬ 
σης, τα άλλα ενδιαφερόμενο κράτη μέλη μπορούν να 
υποβάλουν γραπτά σχόλια στην Ευρωπαϊκή Επιτροπή. 

3. Εντός έξι μηνών από την ημερομηνία της κοινοποί¬ 
ησης, η Ευρωπαϊκή Επιτροπή, μετά από διαβούλευση 
με την Επιστημονική, Τεχνική και Οικονομική Επιτροπή 
Αλιείας (ΕΤΟΕΑ), η οποία ιδρύθηκε με το άρθρο 33 του 
κανονισμού (ΕΚ) αριθ. 2371/2002 και με τη Συμβουλευ¬ 
τική Επιτροπή Αλιείας και Υδατοκαλλιέργειας, η οποία 
ιδρύθηκε με την απόφαση 1999/478/ΕΚ, επιβεβαιώνει, 
απορρίπτει ή τροποποιεί την προτεινόμενη απόφαση 
για τη χορήγηση άδειας. 


4. Εντός 30 ημερών από την ημερομηνία της από¬ 
φασης της Ευρωπαϊκής Επιτροπής, τα ενδιαφερόμενο 
κράτη μέλη μπορούν να παραπέμψουν την εν λόγω 
απόφαση στο Συμβούλιο. Εντός πρόσθετης περιόδου 
30 ημερών, το Συμβούλιο μπορεί να λάβει διαφορετική 
απόφαση με ειδική πλειοψηφία. 

Άρθρο 5 

Εξαιρέσεις από τη διαδικασία αδειοδότησης 

Δεν απαιτείται η χορήγηση άδειας μετακίνησης στις 
ακόλουθες περιπτώσεις: 

1. Για τα είδη του παραρτήματος IV του ΚΑΝ (ΕΚ) 
708/2007 του Συμβουλίου, όπως έχει τροποποιηθεί και 
ισχύει, πλην των κάτωθι τεσσάρων ειδών 

- ΑοίροπεβΓ είυπο 

- ΑοίροπεβΓ είθΙΙαΙυε 

- ΜίοΓορΙβΓυδ εαίπιοίάθε 

- δίΙυΓυε ρΐδπίε (αφορά μετατόπιση απόντος σε τοπικό 
επίπεδο είδους) 

για τα οποία απαιτείται η απόκτηση της σχετικής 
άδειας, στα πλαίσια λήψης αυστηρότερων μέτρων προ¬ 
στασίας των οικοσυστημάτων της χώρας. 

2. Στις μετατοπίσεις απάντων σε τοπικό επίπεδο ορ¬ 
γανισμών εντός της Ελληνικής επικράτειας, εκτός του 
είδους δίΙυΓυε ρίβηιε ή άλλων ειδών για τα οποία βάσει 
γνωμοδότησης της Συμβουλευτικής Επιτροπής θα απαι¬ 
τηθεί λήψη αυστηρότερων μέτρων προστασίας. 

3. Στις μετακινήσεις ξένων ή τοπικά απάντων ειδών, 
τα οποία διατηρούνται σε κλειστές εγκαταστάσεις υδα¬ 
τοκαλλιέργειας, με την προϋπόθεση ότι η μεταφορά 
των ξένων ειδών πραγματοποιείται υπό όρους που πα¬ 
ρεμποδίζουν την διαφυγή των εν λόγω ειδών και των 
μη - στοχευόμενων ειδών και η κλειστή εγκατάσταση 
εκπληρώνει, βάσει της παραγράφου 3 του άρθρου 1 
του ΚΑΝ (ΕΕ) 304/2011, τα χαρακτηριστικά της κλειστής 
εγκατάστασης. 

4. Στη διατήρηση διακοσμητικών υδρόβιων ζώων ή 
καλλωπιστικών φυτών σε καταστήματα πώλησης ζώων 
συντροφιάς, κήπους, περιορισμένες λίμνες κήπων ή ενυ¬ 
δρεία, που ανταποκρίνονται στις απαιτήσεις των εκά- 
στοτε ισχυουσών κτηνιατρικών διατάξεων. 

Αρθρο 6 

Όροι μετακίνησης για εισαγωγή 
μετά την έκδοση αδείας 

1. Η έκδοση της άδειας μετακίνησης δεν υποκαθιστά 
την τήρηση άλλων διατάξεων του υφιστάμενου θεσμικού 
πλαισίου άλλων τομέων. 

2. Στην περίπτωση συνήθους μετακίνησης, η απε¬ 
λευθέρωση υδρόβιων οργανισμών σε εγκαταστάσεις 
υδατοκαλλιέργειας δεν απαιτεί απομόνωση ή πιλοτική 
απελευθέρωση, πλην εξαιρετικών περιπτώσεων, σύμφω¬ 
να με τη γνωμοδότηση της Συμβουλευτικής Επιτροπής. 
Η μετακίνηση από κλειστή εγκατάσταση σε ανοικτή 
εγκατάσταση θεωρείται συνήθης ή μη συνήθης μετα¬ 
κίνηση κατά το άρθρο 3 της παρούσας. 

3. Στην περίπτωση μη - συνήθους μετακίνησης, η 
απελευθέρωση υδρόβιων οργανισμών σε ανοικτές 
εγκαταστάσεις υδατοκαλλιέργειας, εφόσον κρίνεται 
απαραίτητο από την Συμβουλευτική Επιτροπή, μπορεί 
να υπόκειται στους κάτωθι όρους: 

ί. τοποθέτηση των υδρόβιων οργανισμών σε καθορι¬ 
σμένη εγκατάσταση απομόνωσης εντός της επικράτειας 

της χώρας σύμφωνα με τους όρους που προβλέπονται 
στο παράρτημα III του ΚΑΝ (ΕΚ) 708/2007 του Συμ¬ 
βουλίου, όπως έχει τροποποιηθεί και ισχύει, με σκοπό 
τη σύσταση γεννητόρων. Η εγκατάσταση απομόνωσης 
μπορεί να βρίσκεται σε άλλο κράτος μέλος, υπό τον 
όρο ότι συμφωνούν όλα τα ενδιαφερόμενο κράτη μέλη 
και ότι η επιλογή αυτή συμπεριλήφθηκε στην εκτίμηση 
περιβαλλοντικού κινδύνου για μη - συνήθεις μετακινή¬ 
σεις. Ανάλογα με την περίπτωση, μόνο απόγονοι των 
εισαγόμενων υδρόβιων οργανισμών μπορούν να χρησι¬ 
μοποιηθούν σε εγκαταστάσεις υδατοκαλλιέργειας του 
κράτους υποδοχής, υπό τον όρο ότι, κατά τη διάρκεια 
της απομόνωσης, δε διαπιστώνονται δυνητικά επιβλα¬ 
βή μη - στοχευόμενα είδη. Ενήλικα ψάρια μπορούν να 
απελευθερώνονται όταν οι οργανισμοί δεν αναπαράγο- 
νται εν αιχμαλωσία ή είναι τελείως στείροι από αναπα¬ 
ραγωγική άποψη, με την επιφύλαξη επιβεβαίωσης της 
απουσίας δυνητικά επιβλαβών μη -στοχευόμενων ειδών 

ϋ. πραγματοποίηση πιλοτικής απελευθέρωσης, κάτω 
από συγκεκριμένα μέτρα περιορισμού και πρόληψης, βά¬ 
σει της γνωμοδότησης της Συμβουλευτικής Επιτροπής 

4. Σε όλες τις περιπτώσεις μη - συνήθους μετακίνησης 
και πιλοτικών απελευθερώσεων, ο αϊτών εκπονεί προς 
έγκριση από την αρμόδια Υπηρεσία Αλιείας, σχέδιο 
έκτακτης ανάγκης, το οποίο θα περιλαμβάνει, μεταξύ 
άλλων, την απομάκρυνση των εισαχθέντων ειδών από 
το περιβάλλον, ή τη μείωση της πυκνότητας τους, σε 
περίπτωση απρόβλεπτων γεγονότων με αρνητικές επι¬ 
πτώσεις στο περιβάλλον ή στους αυτόχθονες πληθυ¬ 
σμούς. Στην περίπτωση τέτοιων γεγονότων, το σχέδιο 
έκτακτης ανάγκης εφαρμόζεται αμέσως και η άδεια 
ανακαλείται, προσωρινά ή οριστικά, σύμφωνα με την 
παράγραφο 9 του άρθρου 3 της παρούσας. Το σχέδιο 
έκτακτης ανάγκης αξιολογείται από τη Γνωμοδοτική 
Επιτροπή και εγκρίνεται από την αρμόδια Υπηρεσία 
Αλιείας. 

5. Στις περιπτώσεις μη συνήθους μετακίνησης, τα ξένα 
είδη μετά την απελευθέρωση τους σε ανοικτές εγκα¬ 
ταστάσεις υδατοκαλλιέργειας θα τελούν υπό παρακο¬ 
λούθηση επί 2 έτη ή κατά τη διάρκεια ενός πλήρους 
αναπαραγωγικού κύκλου, εάν η περίοδος αυτή είναι 
μεγαλύτερη, προκειμένου να εκτιμηθούν οι επιπτώσεις. 
Η αρμόδια αρχή έπειτα από γνωμοδότηση της Συμβου¬ 
λευτικής Επιτροπής αποφασίζει αν ο αϊτών διαθέτει 
επαρκή πείρα διενέργειας της παρακολούθησης ή αν 
αυτή θα γίνεται από κρατικά ερευνητικά ιδρύματα, σε 
συνεργασία και στις δύο περιπτώσεις με την αρμόδια 
Υπηρεσία Αλιείας, με το κόστος να επιβαρύνει τον επεν¬ 
δυτή. Το πρόγραμμα παρακολούθησης θα υποβάλλεται 
και θα εξετάζεται από την Συμβουλευτική Επιτροπή 
και θα εγκρίνεται από την αρμόδια Υπηρεσία Αλιείας, 
ανάλογα με την εμπειρία στο συγκεκριμένο είδος και 
την περιοχή ή λεκάνη απορροής, όπου θα γίνεται η 
καλλιέργεια του κάθε είδους. Με την επιφύλαξη της 
γνώμης της Συμβουλευτικής Επιτροπής, η αρμόδια Υπη¬ 
ρεσία Αλιείας μπορεί να απαιτεί μεγαλύτερες περιόδους 
παρακολούθησης προκειμένου να εκτιμά τυχόν ενδεχό¬ 
μενες μακροπρόθεσμες επιπτώσεις στο οικοσύστημα, οι 
οποίες δεν είναι εύκολα ανιχνεύσιμες κατά τη διάρκεια 
της περιόδου παρακολούθησης. Τα αποτελέσματα του 
προγράμματος παρακολούθησης θα υποβάλλονται και 
αξιολογούνται από τη Συμβουλευτική Επιτροπή και θα 
διαβιβάζονται στην αρμόδια Υπηρεσία Αλιείας καθώς 


και στην Δ/νση Αλιευτικών Εφαρμογών και ΕΑΠ, που θα 
καταχωρεί περίληψη αυτών στο εθνικό μητρώο. 

Αρθρο 7 

Όροι μετακίνησης για μετατόπιση 
μετά την έκδοση αδείας 

1. Η έκδοση της άδειας μετακίνησης για μετατόπιση 
δεν υποκαθιστά την τήρηση άλλων διατάξεων του υφι¬ 
στάμενου θεσμικού πλαισίου άλλων τομέων 

2. Σε περιπτώσεις μη - συνήθους μετατόπισης σε 
ανοικτές εγκαταστάσεις υδατοκαλλιέργειας, η αρμόδια 
Υπηρεσία Αλιείας μπορεί να απαιτήσει την πραγματο¬ 
ποίηση μιας αρχικής πιλοτικής απελευθέρωσης, βάσει 
της γνωμοδότησης της Συμβουλευτικής Επιτροπής. 

3. Στην περίπτωση της μη - συνήθους μετατόπισης σε 
ανοικτές εγκαταστάσεις υδατοκαλλιεργειών, απαιτείται 
παρακολούθηση, σύμφωνα με τα αναφερόμενα στην 
παράγραφο 5 του άρθρου 6 της παρούσας 

4. Σε εξαιρετικές περιπτώσεις και εφόσον εγκριθεί από 
την Ευρωπαϊκή Επιτροπή, η χώρα μας ως ΚΜ μπορεί να 
απαιτήσει απομόνωση, σύμφωνα με τη παράγραφο 3ί 
του άρθρου 6 της παρούσας, πριν την απελευθέρωση 
ειδών μη - συνήθους μετατόπισης σε ανοικτές εγκατα¬ 
στάσεις υδατοκαλλιέργειας. Η αίτηση υποβάλλεται στην 
ΕΕ, μέσω της Δ/νσης Αλιευτικών Εφαρμογών και ΕΑΠ, 
κατόπιν σχετικής γνωμοδότησης της Συμβουλευτικής 
Επιτροπής και περιλαμβάνει τους λόγους απομόνωσης. 

Αρθρο 8 

Μητρώο εισαγωγών - μετατοπίσεων 

1. Η Δ/νση Αλιευτικών Εφαρμογών και ΕΑΠ τηρεί μη¬ 
τρώο μετακινήσεων (εισαγωγών και μετατοπίσεων) για 
όλες τις υποβληθείσες αιτήσεις, σύμφωνα με το πα¬ 
ράρτημα του κανονισμού ΕΚ 535/2008 της Επιτροπής. 
Η πρόσβαση στο μητρώο είναι δωρεάν σύμφωνα με την 
οδηγία 2003/4/ΕΚ του Ευρωπαϊκού Κοινοβουλίου και 
του Συμβουλίου, σχετικά με την πρόσβαση του κοινού 
σε περιβαλλοντικές πληροφορίες. 

2. Οι μονάδες στις οποίες έχει χορηγηθεί άδεια με¬ 
τακίνησης στα πλαίσια της παρούσας απόφασης υπο- 
χρεούνται να τηρούν αρχείο αναλυτικών πληροφοριών 
για όλες τις μετακινήσεις ξένων ή απάντων σε τοπικό 
επίπεδο ειδών, από και προς την περιοχή καλλιέργει¬ 
ας καθώς και τα αποτελέσματα της παρακολούθησης 
αυτών σε κάθε μονάδα. 

Κατά την μεταφορά ξένων ή απάντων σε τοπικό επίπεδο 
ειδών, υφίσταται υποχρέωση τήρησης αρχείου πληροφο¬ 
ριών για τον τύπο μετακίνησης και τα μεταφερόμενα είδη, 
τα μέτρα που λαμβάνονται προκειμένου να διασφαλιστεί 
ότι κανένα μη - στοχευόμενο είδος δε συνοδεύει το φορτίο, 
τα περιστατικά τυχόν θνησιμότητας κατά την διάρκεια της 
μεταφοράς, τις εγκαταστάσεις και περιοχές υδατοκαλλιέρ¬ 
γειας που επισκέφτηκε το μεταφορικό μέσο και τις τυχόν 
ανταλλαγές υδάτων κατά την διάρκεια της μεταφοράς, ιδί¬ 
ως τις πηγές και τους χώρους απελευθέρωσης υδάτων. Με 
την επιφύλαξη ειδικών διατάξεων, οι ανωτέρω πληροφορίες 
καταχωρούνται με ευθύνη του υπευθύνου της μονάδας και 
του μεταφορέα ή όπως άλλως ορισθεί. 

Αρθρο 9 

Κλειστές εγκαταστάσεις υδατοκαλλιέργειας 

1. Στην περίπτωση κλειστών εγκαταστάσεων υδατο¬ 
καλλιέργειας, θα υποβάλλεται στην αρμόδια Υπηρεσία 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23805 


Αλιείας της Περιφερειακής Ενότητας τεχνική έκθεση, 
στην οποία θα περιγράφεται το κλειστό σύστημα και 
θα εξετάζεται αν πληρούνται οι προϋποθέσεις του 
ορισμού της κλειστής εγκατάστασης, σύμφωνα με το 
άρθρο 1 παράγραφος 3 του ΚΑΝ (ΕΕ) αρ. 304/2011 του 
Ευρωπαϊκού Κοινοβουλίου και του Συμβουλίου και θα 
εκδίδεται σχετική βεβαίωση. Οι προϋποθέσεις αυτές θα 
πρέπει να ισχύουν σε όλα τα στάδια της διαδικασίας 
αδειοδότησης της κλειστής εγκατάστασης (Περιβαλ¬ 
λοντική Αδειοδότηση, Αδεια Χρήσης Νερού, Απόφαση 
Μίσθωσης, ΆδειαΊδρυσης και Λειτουργίας), ενώ σε όλες 
τις σχετικές μελέτες και εγκρίσεις θα πρέπει σαφώς 
να αναφέρεται ότι η κλειστή μονάδα θα πρέπει να ικα¬ 
νοποιεί τις προϋποθέσεις του ορισμού. Στην αντίθετη 
περίπτωση, προϋπόθεση για την έγκριση άδεια ίδρυ¬ 
σης και λειτουργίας της μονάδας αποτελεί η χορή¬ 
γηση άδειας μετακίνησης στα πλαίσια της παρούσας 
απόφασης. Οι αρμόδιες Υπηρεσίες Αλιείας, ως αρχές 
χορήγησης αδειών, θα παρακολουθούν και εποπτεύουν 
τις δραστηριότητες για να διασφαλιστεί ότι: 

α) οι κλειστές μονάδες υδατοκαλλιέργειας πληρούν 
τις προϋποθέσεις του ορισμού των κλειστών εγκατα¬ 
στάσεων και 

β) η μεταφορά από ή και προς κλειστή εγκατάσταση 
υδατοκαλλιέργειας πραγματοποιείται υπό συνθήκες που 
εμποδίζουν τη διαφυγή ξένων και μη στοχευόμενων 
οργανισμών 

Αρθρο 10 

Γενικά θέματα - Μεταβατικές διατάξεις 

2. Στην περίπτωση νέων μονάδων υδατοκαλλιέργει¬ 
ας, η άδεια μετακίνησης για εισαγωγή ξένων ή/και με¬ 
τατόπιση απάντων σε τοπικό επίπεδο ειδών, αποτελεί 
προϋπόθεση και χορηγείται πριν την περιβαλλοντική 
αδειοδότηση της μονάδας. 

3. Στην περίπτωση των υφιστάμενων μονάδων υδατο¬ 
καλλιέργειας στις οποίες εκτρέφονται ξένα ή απάντα 
σε τοπικό επίπεδο είδη και οι οποίες λειτουργούν νομί- 
μως κατά την έναρξη ισχύος της παρούσας (απόφαση 
Έγκρισης Περιβαλλοντικών Όρων και ΆδειαΊδρυσης και 
Λειτουργίας), οι υπεύθυνοι υποχρεούνται εντός 18 μηνών 
από την έκδοση της παρούσας απόφασης, να υποβάλ¬ 
λουν στην αρμόδια Υπηρεσία Αλιείας αίτηση για τη 
χορήγηση της σχετικής άδειας μετακίνησης στα πλαίσια 
της παρούσας. Σε περίπτωση μη - συμμόρφωσης, η 
αρμόδια Υπηρεσία Αλιείας προχωρά σε ανάκληση της 
άδειας λειτουργίας για τα συγκεκριμένα είδη. 

4. Όλες οι απαιτούμενες διοικητικές πράξεις που 
θα εκδίδονται και θα αφορούν αδειοδότηση μονάδας 
υδατοκαλλιέργειας για εισαγωγή ξένων ειδών ή μετα¬ 
τόπιση απάντων σε τοπικό επίπεδο ειδών θα πρέπει 
να κοινοποιούνται στην Δ/νση Αλιευτικών Εφαρμογών 
και ΕΑΠ. Ειδικότερα η κοινοποίηση της άδειας ίδρυσης 
και λειτουργίας της μονάδας ως κλειστή εγκατάσταση 
καλλιέργειας ξένων ειδών ή απάντων σε τοπικό επίπεδο 
ειδών, είναι απαραίτητη προκειμένου η προαναφερόμε- 
νη Υπηρεσία ως αρμόδια αρχή, να ενημερώνει όπως έχει 
υποχρέωση, τον κατάλογο κλειστών εγκαταστάσεων 
που θα αναρτάται σε σχετικό ιστότοπο. 

5. Η αρμόδια Υπηρεσία Αλιείας της Περιφερειακής 
Ενότητας ελέγχει την τήρηση των διατάξεων της πα¬ 
ρούσας απόφασης και λαμβάνει κάθε ενδεδειγμένο μέ¬ 
τρο, όταν μία ή περισσότερες διατάξεις δεν τηρούνται. 

6. Πέραν των καθοριζόμενων με την απόφαση αυτή 


βασικών και πρόσθετων διατάξεων, ισχύουν οι εθνικές 
διατάξεις περί ίδρυσης, εγκατάστασης και λειτουργίας 
μονάδων υδατοκαλλιεργειών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. οικ.43957 (3) 

Τροποποίηση της συστατικής πράξης του Νομικού Προ¬ 
σώπου του Δήμου Ωραιοκάστρου, με την επωνυμία, 
«Δημοτικός Οργανισμός Πολιτισμού Πρόνοιας και Αλ¬ 
ληλεγγύης Ωραιοκάστρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: α) των άρθρων 1,103, 225, 238, 280 και 
283 παρ. 4 του ν. 3852/2010 «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης» (ΦΕΚ 87/Α72010), β) των άρθρων 
239 και 240 του ν. 3463/2006 (ΦΕΚ 114/Α72006), γ) των 
άρθρων 5 και 7 του ν. 3469/2006 «Εθνικό Τυπογραφείο, 
Εφημερίς της Κυβερνήσεως και λοιπές διατάξεις» (ΦΕΚ 
131/Α72006), δ) των άρθρων 8 και 24 του π.δ. 142/2010 
«Οργανισμός της Αποκεντρωμένης Διοίκησης Μακεδο¬ 
νίας - Θράκης» (ΦΕΚ 235/Α72010), ε) του άρθρου 90, του 
«Κώδικα Νομοθεσίας για την Κυβέρνηση και τα Κυβερ¬ 
νητικά Όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/Α72005). 

2. Την υπ’ αριθμ. 53/2011 απόφαση του Δημοτικού Συμ¬ 
βουλίου Ωραιοκάστρου, (ΦΕΚ 1273/Β716.06.2011) με την 
οποία συστάθηκε το Νομικό Πρόσωπο του Δήμου Ωραι¬ 
οκάστρου, με την επωνυμία, «Δημοτικός Οργανισμός 
Πολιτισμού Πρόνοιας και Αλληλεγγύης Ωραιοκάστρου. 

3. Την υπ’ αριθμ. 24/2013 απόφαση του δημοτικού 
συμβουλίου του δήμου Ωραιοκάστρου, ληφθείσα στην 
υπ’ αριθμ. 5/08-03-2013 συνεδρίαση του, που αφορά 
τη τροποποίηση της συστατικής πράξης του νομικού 
προσώπου του δήμου, με την επωνυμία, «Δημοτικός Ορ¬ 
γανισμός Πολιτισμού Πρόνοιας και Αλληλεγγύης Ωραι¬ 
οκάστρου» (ΦΕΚ 1273/16-6-2011) ως εξής: 

«Εδρα του νομικού προσώπου είναι η διοικητική πε¬ 
ριφέρεια του νέου διευρυμένου Δήμου Ωραιοκάστρου. 
Το Νομικό πρόσωπο λειτουργεί με περιφερειακές δομές 
Παιδικών Σταθμών για την καλύτερη εξυπηρέτηση των 
πολιτών. Οι δομές αυτές καθορίζονται ως εξής: 

Α' Βρεφονηπιακός Σταθμός Ωραιοκάστρου (εντός 
Ο.Α.Ε.Δ.) δυναμικότητας 130 παιδιών (Βρεφών και νη¬ 
πίων) 

Β' Βρεφονηπιακός Σταθμός Ωραιοκάστρου (εντός 
Παιδόπολης, τρία κτίρια) δυναμικότητας 200 παιδιών 
(Βρεφών και νηπίων) 

Γ' Παιδικός Σταθμός Νεοχωρούδας - δυναμικότητας 
50 νηπίων 

Α' Παιδικός Σταθμός Πενταλόφου - δυναμικότητας 
50 νηπίων 

Ε' Παιδικός Σταθμός Μεσαίου - δυναμικότητας 30 
νηπίων 

ΣΤ' Παιδικός Σταθμός Μελισσοχωρίου - δυναμικότη¬ 
τας 50 νηπίων, αποφασίζουμε: 

Την τροποποίηση της συστατικής πράξης του Νο¬ 
μικού Προσώπου με την επωνυμία «Δημοτικός Οργα¬ 
νισμός Πολιτισμού Πρόνοιας και Αλληλεγγύης Ωραιο- 
κάστρου. (ΦΕΚ 1273/16-06-2011) ως εξής: 

«Έδρα του νομικού προσώπου είναι η διοικητική πε¬ 
ριφέρεια του νέου διευρυμένου Δήμου Ωραιοκάστρου. 
Το Νομικό πρόσωπο λειτουργεί με περιφερειακές 
δομές Παιδικών Σταθμών για την καλύτερη εξυπη¬ 
ρέτηση των πολιτών. Οι δομές αυτές καθορίζονται 
ως εξής: 

Α' Βρεφονηπιακός Σταθμός Ωραιοκάστρου (εντός 
Ο.Α.Ε.Δ.) δυναμικότητας 130 παιδιών (Βρεφών και νη¬ 
πίων) 

Β' Βρεφονηπιακός Σταθμός Ωραιοκάστρου (εντός 
Παιδόπολης, τρία κτίρια) δυναμικότητας 200 παιδιών 
(Βρεφών και νηπίων) 

Γ' Παιδικός Σταθμός Νεοχωρούδας -δυναμικότητας 
50 νηπίων 


Δ' Παιδικός Σταθμός Πενταλόφου -δυναμικότητας 50 
νηπίων 

Ε' Παιδικός Σταθμός Μεσαίου - δυναμικότητας 30 
νηπίων 

ΣΤ' Παιδικός Σταθμός Μελισσοχωρίου - δυναμικότη¬ 
τας 50 νηπίων». 

Από τις διατάξεις της απόφασης αυτής δεν προ- 
καλείται δαπάνη σε βάρος του προϋπολογισμού του 
νομικού προσώπου, (υπ’ αριθμ. 568/2013, Βεβαίωση Προ¬ 
έδρου του ανωτέρω νομικού προσώπου). 

Κατά τα λοιπά ισχύει η υπ’ αριθμ. 53/2011 απόφαση 
του Δημοτικού Συμβουλίου Ωραιοκάστρου (ΦΕΚ 1273/ 
16-06-2011). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Ιουνίου 2013 

Ο Γενικός Γραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

